**Richard Bach, GALEB JONATHAN LIVINGSTON**

1. Je li Galeb Jonathan Livingston:  
a) suvremena bajka b) alegorijska priča c) oboje  
Objasni svoj izbor!

2. Kako se Jonathan izdvaja iz jata? Zašto to čini? Kako reagira jato? Kako njegovi roditeljI? Zašto tako reagiraju? Objasni pojam pojedinac – društvo.

3. Što je Jonathanov cilj? Kakav je put do tog cilja? Može li dostići taj cilj? Kako? Napiši njegov stav o učenju i poučavanju.

4. Što je cilj jata, starješine, drugih galebova iz jata? Zašto ga izopćuju?

5. Ima li Jonathan istomišljenike?

6. Objasni kako razumiješ i doživljavaš Jonathanov odlazak u nebo, napuštanje života na Zemlji!

7. Okarakteriziraj ostale galebove: a) Sullivan b) Čjang c) Fletcher   
 Objasni kakva je njihova uloga u Jonathanovom životu!

8.Zašto se Jonathan vraća u jato? Kako ga primaju? Kako se on osjeća? Osuđuje ih? Zašto?

9. Jesu li prostor i vrijeme određeni? Ako misliš da jesu, odredi ih, a ako misliš da nisu, objasni zašto nisu!

10. Pisac često spominje riječ SADA i OVDJE. Pronađi rečenice i objasni ih.

11. Zašto pisac uzima baš pticu za svoj glavni lik? Zašto baš galeb? Ima li to veze s piščevim životopisom i zanimanjem? Tko je,u stvari, Jonathan Livingston!

12. Objasni simboliku lika!

13. Podsjeća li te ova prica na jedan drugi životni put - obrati pozornost na pojavu, ljubav prema bližnjem, učenje, odlazak, žrtvu, povratak itd.

14. Pričajući priču o galebu i njegovu jatu, Bach je progovorio o čovjeku i društvu i pozvao nas da zajedno s njim postavljamo i pokušavamo pronaći odgovore na sljedeća pitanja:  
Što je smisao ljudskog postojanja?  
Može li čovjek živjeti sam?  
Moramo li bezuvjetno prihvaćati nametnuta pravila?  
Može li čovjek postići savršenstvo?  
Kolika je snaga upornosti, volje i vjere?  
Koliko je pojedinac odgovoran za zajednicu?  
Jesu li ljudi spremni prihvatiti onoga tko je sposobniji i bolji od njih?  
Žele li svi ljudi učiti ili to žele samo neki?  
Je li istina vrijedna žrtve? itd. itd.  
Pokušaj odgovoriti barem na neka pitanja! (Ako si čitajući knjigu postavio/la sam/a neka pitanja, napiši ih i odgovori na njih!)

15. Prepiši rečenice koje su i mudre izreke. Objasni smisao tim izreka!

16. Iako je priča višeslojna, jezik i stil su jednostavni. Upućuje li nas time pisac na nešto?